L 154/116 Den Europæiske Unions Tidende 21.6.2003 (Retsakter vedtaget i henhold til afsnit V i traktaten om Den Europæiske Union) RÅDETS AFGØRELSE 2003/461/FUSP af 20. juni 2003 om gennemførelse af fælles holdning 2003/297/FUSP vedrørende Burma/Myanmar RÅDET FOR DEN EUROPÆISKE UNION HAR — under henvisning til Rådets fælles holdning 2003/297/FUSP af 28. april 2003 vedrørende Burma/Myanmar ()), særlig artikel 8 og 9, sammenholdt med artikel 23, stk. 2, i traktaten om Den Europæiske Union, og ud fra følgende betragtninger: (1) — EFfter artikel 9 i fælles holdning 2003/297/FUSP er udvi- delsen af visse sanktioner i denne og forbuddet i dens artikel 2, stk. 2, suspenderet indtil den 29. oktober 2003, medmindre Rådet træffer anden afgørelse. (2) — I betragtning af den stadige forværring af den politiske situation i Burma/Myanmar, særlig arrestationen af Aung San Suu Kyi og andre højtstående medlemmer af NLD og lukningen af NLD-kontorer, har Rådet besluttet at udvide visumforbuddet og indefrysningen af midler til at omfatte yderligere medlemmer af militærregimet, de militære styrker og sikkerhedsstyrkerne, militærregimets økonomiske interesser og andre enkeltpersoner, grupper, virksomheder eller enheder knyttet til militærregimet, der formulerer, iværksætter eller nyder godt af politikker, der hindrer Burma/Myanmars overgang til demokrati, samt disses familier og medarbejdere. Rådet har endvi- dere besluttet at håndhæve forbuddet mod teknisk uddannelse eller bistand i tilknytning til anskaffelse, fremstilling, vedligeholdelse eller anvendelse af våben, ammunition og militærudstyr — () EUTL 106 af 29.4.2003, s. 36. TRUFFET FØLGENDE AFGØRELSE: Artikel 1 Listen over personer i bilaget til fælles holdning 2003/297/ FUSP erstattes hermed af listen i bilaget. Artikel 2 Suspensionen af bestemmelserne i artikel 2, stk. 2, i fælles holdning 2003/297/FUSP, som omhandlet i dens artikel 9, litra b), ophæves. Artikel 3 Denne afgørelse har virkning fra datoen for vedtagelsen. Artikel 4 Denne afgørelse offentliggøres i Den Europæiske Unions Tidende. Udfærdiget i Bruxelles, den 20. juni 2003. På Rådets vegne G. PAPANDREOU Formand